|  |
| --- |
| **Budapest Főváros VII. kerület Erzsébetváros Önkormányzata**  Nagy NóraKabinetvezető |

Iktatószám:

Napirendi pont: ….

**ELŐTERJESZTÉS**

**A** Pénzügyi és Kerületfejlesztési Bizottság2022**.** december6 **-** airendkívüli

**ülésére**

|  |  |
| --- | --- |
| **Tárgy:** | Beszerzési eljárást lezáró érdemi döntés az Erzsébetváros Újság nyomdai előállítása tárgyában |

**Készítette:**

Reményi Noémi

kabinetvezető-helyettes

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. Kerület Erzsébetvárosi Polgármesteri Hivatal a V/154-1/2022 iktatószámú jegyzői engedély alapján beszerzési eljárást indított az „Erzsébetváros Újság” nyomdai előállításának tárgyában.

Budapest Főváros VII. kerület Erzsébetváros Önkormányzatának és Polgármesteri Hivatalának Beszerzési Szabályzata (a továbbiakban: Beszerzési Szabályzat) rendelkezései alapján három gazdasági szereplő részére került megküldésre az ajánlattételi felhívás.

Az ajánlattételi határidőig, vagyis 2022. november 28. 10:00 óráig egyedül a Plexprint Kft. küldte meg ajánlatát.

|  |  |
| --- | --- |
| **Ajánlattevő megnevezése** | **Ajánlati ár** |
| Plexprint Kft. | nettó 14.865.600 Ft + 5% Áfa |
| Interpress Kft. | nem küldtek ajánlatot |
| Oláh Nyomdaipari Kft. | nem küldtek ajánlatot |

Fentiek szerint a bírálati szempontoknak megfelelő, egy érvényes ajánlat érkezett, melyet a Plexprint Kft. (székhelye: 2131 Göd, Budai Nagy Antal u. 13.; adószáma: 25509362-2-13) nyújtott be.

A Beszerzési Szabályzat IV. fejezet 2.3 és 2.4 pontjai alapján:

*„2.3. A nettó 5.000.000 Ft összeget meghaladó, de a nettó 10.000.000 Ft összeget el nem érő egyedi beszerzési érték esetén alkalmazandó eljárásrend:*

*2.3.1. A felhívást legalább 3 ajánlattételre felhívottnak kell egyidejűleg írásban megküldeni, lehetőség szerint előzetesen tájékozódni kell arról, hogy a felhívottakkal összefüggésben az alkalmasság vélelmezhető legyen. Az ajánlatkérés tartalmát úgy kell meghatározni, hogy annak alapján az Árajánlatot tevők megfelelő árajánlatot tehessenek, a határidőben benyújtott árajánlatok összehasonlíthatóak legyenek…”*

*„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

*a) A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során.* …

*b) A beszerzési eljárást lezáró érdemi döntés meghozatala az a) pontban meghatározottak kivételével minden esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

Jelen pont alkalmazása esetén 3 ajánlat bekérése nem mellőzhető. A beérkezett ajánlatok értékeléséről bírálati jegyzőkönyv felvétele kötelező. Az alkalmazandó iratmintát a Szabályzat 1. számú melléklete tartalmazza.

A fentiek alapján kérem, hogy Tisztelt Bizottság az előterjesztést megtárgyalni és a szerződéskötést a határozati javaslatban foglaltak szerint nettó 14.865.600 Ft + 5% Áfa összegben a Plexprint Kft-vel (székhelye: 2131 Göd, Budai Nagy Antal u. 13.; adószáma: 25509362-2-13) engedélyezni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága......./2022. (XII.06.) határozata az Erzsébetváros Újság nyomdai előállítása tárgyában**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. engedélyezi a **Plexprint Kft.** (székhelye: 2131 Göd, Budai Nagy Antal u. 13.; adószáma: 25509362-2-13) és **Budapest Főváros VII. Kerület Erzsébetvárosi Polgármesteri Hivatal** közötti szerződéskötést az Erzsébetváros újság nyomdai előállításatárgyában mindösszesen nettó 14.865.600 Ft + 5% Áfa összegben.
2. felkéri a Polgármestert, hogy gondoskodjon a fedezet biztosításáról.

**Felelős:** Tóth László jegyző

**Határidő:** a Felek által történő aláírást követően

Budapest, 2022. november 29.

Nagy Nóra

kabinetvezető

Mellékletek:

* Beszerzés engedélyezése
* Ajánlattételi felhívás
* Árajánlat
* Bírálati jegyzőkönyv
* Nyilatkozat átláthatóságról
* Nyilatkozat kizáró okokról
* Nyilatkozat teljesítésre alkalmasságról