|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

A Pénzügyi és Kerületfejlesztési Bizottság 2022. december 6 - ai rendkívüli

ülésére

|  |  |
| --- | --- |
| **Tárgy:** | Vállalkozási szerződés megkötésének engedélyezése az Erzsébetváros Kft.-vel karbantartási feladatok ellátása tárgyában |

**Készítette:**

Major-Pálinkás Alexa

üzemeltetési ügyintéző

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A Budapest Főváros VII. kerület Erzsébetváros Önkormányzata (a továbbiakban: Önkormányzat) tulajdonában lévő, és Budapest Főváros VII. Kerület Erzsébetvárosi Polgármesteri Hivatal (a továbbiakban: Polgármesteri Hivatal), mint helyi önkormányzati költségvetési szerv használatában lévő ingatlanok vonatkozásában karbantartási szolgáltatás biztosítása tárgyban szerződés megkötése vált szükségessé az Önkormányzat, mint megrendelő, és az Erzsébetváros Fejlesztési és Beruházási Kft. (a továbbiakban: Erzsébetváros Kft.), mint a feladatellátást végző vállalkozó között. Az Erzsébetváros Kft. 100%-ban az Önkormányzat tulajdonában lévő gazdasági társaság.

A szerződéseket **határozott időtartamra, 2023. január 1. és 2023. december 31. napja** közötti időtartamra javasolt megkötni a határozati javaslat melléklete szerinti tartalommal.

A karbantartásra vonatkozó szerződés keretösszege legfeljebb 11.000.000,-Ft + Áfa, azaz tizenegymillió forint + általános forgalmi adó.

Fentiek értelmében Budapest Főváros VII. Kerület Erzsébetváros Önkormányzatának és Polgármesteri Hivatalának Beszerzési Szabályzata (a továbbiakban: Szabályzat) IV. Fejezet 1.2. d) pont alapján a jelen beszerzés a nettó 10.000.000,- Ft összeget elérő vagy meghaladó beszerzési érték esetén alkalmazandó eljárásrendbe tartozik. A Szabályzat IV. Fejezet 2.4. pontja alapján:

1. *A beszerzési eljárást lezáró érdemi döntés meghozatala az a) pontban meghatározottak kivételével minden esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A szükséges fedezetet a Budapest Főváros VII. Kerület Erzsébetváros Önkormányzata 2023. évi költségvetéséről szóló önkormányzati rendelet fogja tartalmazni az 5101 – Dologi kiadások során.

A közbeszerzésekről szóló 2015. évi CXLIII. törvény 5.§ (1) bekezdés d) pontja alapján közbeszerzési eljárás lefolytatására kötelezett a 9.§ (1) bekezdés h)-i) pontja szerinti jogi személyek.

A törvény 9.§ (1) h) pontja szerint a törvényt nem kell alkalmazni az 5.§ (1) bekezdésében meghatározott ajánlatkérő szervezet olyan jogi személlyel kötött szerződésére, amely felett az ajánlatkérő a saját szervezeti egységei felettihez hasonló kontrollt gyakorol, döntő befolyással rendelkezik annak stratégiai céljai meghatározásában és működésével kapcsolatos jelentős döntéseinek meghozatalában, valamint amelyben közvetlen magántőke-részesedés nincsen, és amely éves nettó árbevételének több mint 80%-a a kontrollt gyakorló ajánlatkérővel vagy az ajánlatkérő által e pont szerint kontrollált más jogi személlyel kötött vagy kötendő szerződések teljesítéséből származik.

Kérem a Tisztelt Bizottságot, hogy az előterjesztést megtárgyalni és az Erzsébetváros Kft.-vel történő szerződéskötést engedélyezni szíveskedjenek.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2022. (XII.6.) határozata vállalkozási szerződés megkötésének engedélyezése az Erzsébetváros Kft.-vel karbantartási feladatok ellátása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy engedélyezi az Erzsébetváros Kft. (székhely: 1076 Budapest, Garay u. 5. 1. em. 119., cégjegyzékszám: 01 09 164125, adószám: 10740398-2-42, képviseli: Galambos András György), valamint Budapest Főváros VII. kerület Erzsébetváros Önkormányzata közötti szerződéskötést karbantartási szolgáltatás biztosítása tárgyban nettó 11.000.000,- forint + ÁFA, bruttó 13.970.000,- forint összegben 2023. január 1. - 2023. december 31. közötti időtartamra jelen határozat melléklete szerinti tartalommal.

**Felelős:** Tóth László jegyző

**Határidő:** PKB ülést követően

Határozati javaslat melléklete:

* A Polgármesteri Hivatalra vonatkozó karbantartási szerződés

Budapest, 2022. november 23.

dr. Jávori Péter

Városüzemeltetési Iroda vezetője