|  |
| --- |
| **Budapest Főváros VII. kerület Erzsébetváros Önkormányzata**  dr. Jávori PéterVárosüzemeltetési Iroda vezetője |

Iktatószám:

Napirendi pont: ….

**ELŐTERJESZTÉS**

**A** Pénzügyi és Kerületfejlesztési Bizottság2022**.** december6 **-** airendkívüli

**ülésére**

|  |  |
| --- | --- |
| **Tárgy:** | Javaslat az „Erzsébetvárosi lakosok részére történő energiatakarékos fényforrások cseréjének támogatása” tárgyú pályázat kiírására |

**Készítette:**

Vida Zsuzsanna

titkársági asszisztens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést** nyilvános ülésen kell tárgyalni**.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzat Képviselő-testülete a 244/2022. (X.19.) határozatával az Energiahetékonysági és Klímavédelmi Alap felhasználásáról úgy döntött, hogy pályázatot ír ki a lakosság részére izzócsere és nyílászáró csere programokra 100 MFt értékig.

Budapest Főváros VII. kerület Erzsébetváros Önkormányzata 2022. évi költségvetéséről szóló 6/2022. (II. 17.) önkormányzati rendeletben (a továbbiakban: Rendelet) 7305 Izzócsere program soron 5.000.000 Ft összeg szerepel.

A Rendelet 13. § (2) bekezdése alapján a Pénzügyi és Kerületfejlesztési Bizottság jogosult a **„7305 Központilag kezelt kerület-fejlesztési pályázatok és feladatok**” címen tervezett előirányzatok felett rendelkezni.

A Rendelet 14. § (1) bekezdése szerint a **„7305 Központilag kezelt kerület-fejlesztési pályázatok és feladatok**” kiadási előirányzatai felhasználása … a pályázati kiírásban foglaltak szerint történhet.

A pályázat célja a kerületben élő lakosok energia-kiadásának csökkentése, világítás korszerűsítés, életminőségének javítása és az elektromos energiatakarékosság.

Mindezek alapján a 2022. évi energiatakarékos fényforrások cseréjére vonatkozó pályázat kiírására teszek javaslatot.

**HATÁROZATI JAVASLAT**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottságának.…/2022. (XII. 06.) határozata a 2022. évi energiatakarékos fényforrások cseréjére vonatkozó pályázat kiírásáról**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. jóváhagyja a jelen határozat mellékletét képező, energiatakarékos fényforrások cseréjére vonatkozó 2022. évi pályázati kiírást és mellékleteit,
2. felkéri a Jegyzőt, hogy gondoskodjék a pályázati kiírás közzétételéről és az egyéb szükséges intézkedések megtételéről.

**Felelős:** Bónus Éva bizottsági elnök

**Határidő:** azonnal

Budapest, 2022. november 24.

dr. Jávori Péter

Városüzemeltetési Iroda vezetője

A határozati javaslat melléklete:

A pályázati kiírás és mellékletei