|  |
| --- |
| **Budapest Főváros VII. kerület Erzsébetváros Önkormányzata**  **Galambos András Erzsébetváros Fejlesztési és Beruházási Kft. ügyvezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2022. december 6 - ai rendkívüli**

**ülésére**

|  |  |
| --- | --- |
| **Tárgy:** | Javaslat *„1 db Járdatakarítógép beszerzése 2022”* tárgyú közbeszerzési eljárás megindítására |

**Készítette:**

Galambos András

Erzsébetváros Fejlesztési és Beruházási Kft. Ügyvezető Igazgató

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

**Előzmények:**

* Hivatkozva a Budapest Főváros VII. kerület Erzsébetváros Önkormányzatával a közterületi feladatok hatékonyabb ellátása érdekében 1 db keskeny kialakítású takarítógép eszköz beszerzésének teljes körű lebonyolítására, 2022. október 13. napján létrejött megbízási szerződésre, (1.sz. melléklet) továbbá
* a Budapest Főváros VII. kerület Erzsébetváros Önkormányzatának és Polgármesteri Hivatalának 2021. január 4-én hatályba lépett Közbeszerzési Szabályzat I. fejezet 1. 4. pontjára, amely szerint „*A saját közbeszerzési szabályzattal rendelkező Gazdasági társaságok közbeszerzési eljárásaikat feladat-ellátási szerződésükben meghatározott feladatok körében ajánlatkérőként eljárva, a Bizottságnak bemutatott szabályzatuk alapján, felelős akkreditált közbeszerzési szaktanácsadó bonyolításában maguk végzik azzal, hogy közbeszerzést* ***a közbeszerzési eljárást megindító dokumentumok Bizottság általi jóváhagyását követően indíthatnak.”***

kezdeményezem a közbeszerzési eljárás lefolytatásának Bizottság általi jóváhagyását.

A Projekt teljes körű lebonyolításának részeként a potenciális ajánlattevők körében piackutatást végeztünk, majd a becsült érték meghatározásához több indikatív ajánlat beszerzésével kialakításra került a végleges műszaki tartalom.

Ezt követően az Erzsébetváros Kft. saját közbeszerzési szakértőjének bevonásával elkészítette a közbeszerzési felhívás dokumentumait, amelyek az alábbiak:

* Ajánlati/részvételi felhívás (A Kbt. 112. § (1) bekezdés b) pont szerinti eljárások esetében.) (2. sz. melléklet),
* KÖZBESZERZÉSI DOKUMENTUM I. kötet ÚTMUTATÓ (3. sz. melléklet),
* KÖZBESZERZÉSI DOKUMENTUM II. kötet, Szerződéstervezet (4. sz. melléklet)
* KÖZBESZERZÉSI DOKUMENTUM III. kötet, Műszaki tartalom (5. sz. melléklet)

A közbeszerzési eljárás a 2022. október 13. napján megkötött szerződés 1.2. pont második bekezdés értelmében, közös Ajánlatkéréssel valósul meg. (2. sz. melléklet)

Fejlesztési irányként – jelen közbeszerzési eljárás kezdeményezésével – az Erzsébetváros Kft. takarítási üzletágához olyan keskeny kialakítású takarítógép beszerzése válik lehetővé, amely lehetővé teszi a megnövekedett igényekre tekintettel a kapacítás bővítését.

**A közbeszerzési eljárás becsült értéke: 23.900.000.- Ft.+Áfa.** A tervezett közbeszerzés forrása az Önkormányzattal kötött – fentiekben hivatkozott - megbízási szerződés alapján elkülönítésre került.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2022. (XII. 6.) határozata az „*1 db Járdatakarítógép beszerzése 2022”* tárgyú közbeszerzési eljárás megindításáról**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy hozzájárul ahhoz, hogy az Erzsébetváros Fejlesztési és Beruházási Korlátolt Felelősségű Társaság az „*1 db Járdatakarítógép beszerzése 2022”* tárgyú közbeszerzési eljárást megindítsa.

**Felelős:** Niedermüller Péter polgármester

**Határidő:** azonnal

Budapest, 2022. december 6.

Galambos András

ügyvezető

**Mellékletek:**

1. sz. melléklet: Megbízási szerződés;
2. sz. melléklet: Ajánlati Felhívás;
3. sz. melléklet: KD I. kötet Útmutató;
4. sz. melléklet: KD II. kötet Szerződéstervezet;
5. sz. melléklet: KD III. kötet Műszaki leírás;

Budapest, 2022. december 6.

Galambos András

Erzsébetváros Fejlesztési és Beruházási Kft. ügyvezetője