|  |
| --- |
| **Budapest Főváros VII. kerület Erzsébetváros Önkormányzata**  Galambos AndrásErzsébetváros Fejlesztési és Beruházási Kft. ügyvezetője |

Iktatószám:

Napirendi pont: ….

**ELŐTERJESZTÉS**

**A** Pénzügyi és Kerületfejlesztési Bizottság2022**.** december6 **-** airendkívüli

**ülésére**

|  |  |
| --- | --- |
| **Tárgy:** | Javaslat a „teherautók beszerzése részajánlattétel keretében 2022.” tárgyú közbeszerzési eljárás megindítására |

**Készítette:**

Galambos András

Erzsébetváros Fejlesztési és Beruházási Kft. Ügyvezető Igazgató

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést** nyilvános ülésen kell tárgyalni**.**

**A határozatok elfogadásához egyszerű szavazattöbbség szükséges.**

**Tisztelt Pénzügyi és Kerületfejlesztési Bizottság!**

**Előzmények:**

* Hivatkozva Budapest Főváros VII. kerület Erzsébetváros Önkormányzatával 2022. október 13. napján létrejött megbízási szerződésre (1.sz. melléklet) a közterületi zöldfelület-fenntartási feladatok hatékonyabb ellátása érdekében 1 darab hosszúplatós teherautó és 1 darab elektromos kisteherautó beszerzésének teljes körű lebonyolítására, továbbá
* Budapest Főváros VII. kerület Erzsébetváros Önkormányzatának és Polgármesteri Hivatalának 2021. január 4-én hatályba lépett Közbeszerzési Szabályzat I. fejezet 1. 4. pontjára, amely szerint „*a saját közbeszerzési szabályzattal rendelkező Gazdasági társaságok közbeszerzési eljárásaikat feladat-ellátási szerződésükben meghatározott feladatok körében ajánlatkérőként eljárva, a Bizottságnak bemutatott szabályzatuk alapján, felelős akkreditált közbeszerzési szaktanácsadó bonyolításában maguk végzik azzal, hogy közbeszerzést* ***a közbeszerzési eljárást megindító dokumentumok Bizottság általi jóváhagyását követően indíthatnak*.”**

kezdeményezem a közbeszerzési eljárás lefolytatásának Bizottság általi jóváhagyását a mellékletet képező közbeszerzési eljárást megindító dokumentumok alapján.

A Projekt teljes körű lebonyolításának részeként a potenciális ajánlattevők körében piackutatást végeztünk, majd a becsült érték meghatározásához több indikatív ajánlat beszerzésével kialakításra került a végleges műszaki tartalom.

Ezt követően az Erzsébetváros Kft. saját közbeszerzési szakértőjének bevonásával elkészítette a közbeszerzési ajánlati felhívás dokumentumait, amelyek az alábbiak:

* Ajánlati/részvételi felhívás (A Kbt. 112. § (1) bekezdés b) pont szerinti eljárások esetében.) (2. sz. melléklet),
* KÖZBESZERZÉSI DOKUMENTUM I. kötet ÚTMUTATÓ

(3. sz. melléklet),

* KÖZBESZERZÉSI DOKUMENTUM II. kötet, Szerződéstervezet (4.1/4.2 sz. melléklet)
* KÖZBESZERZÉSI DOKUMENTUM III. kötet, Műszaki tartalom (5.1/5.2 sz. melléklet)

A közbeszerzési eljárás a 2022. október 13. napján megkötött szerződés 1.2. pont második bekezdés értelmében közös ajánlatkéréssel (Önkormányzat és az Erzsébetváros Kft., mint ajánlatkérők) valósul meg. (2. sz. melléklet)

**A közbeszerzési eljárás becsült értéke:**

* **a hosszúplatós teherautó esetében 23.727.516,- Ft+Áfa**
* **az elektromos kisteherautó esetében 9.448.818,-Ft+Áfa**

A tervezett közbeszerzés forrása az Önkormányzattal kötött – fentiekben hivatkozott - megbízási szerződés alapján elkülönítésre került.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2022. (XII. 6.) határozata a „teherautók beszerzése részajánlattétel keretében 2022.” tárgyú közbeszerzési eljárás megindításáról**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy jóváhagyja az Erzsébetváros Fejlesztési és Beruházási Korlátolt Felelősségű Társaság a „teherautók beszerzése részajánlattétel keretében 2022.” tárgyú közbeszerzési eljárás megindítását a határozat mellékletét képező közbeszerzési eljárást megindító dokumentumok alapján.

**Felelős:** Niedermüller Péter polgármester

**Határidő:** azonnal

Budapest, 2022. november 24.

Galambos András

ügyvezető

**Mellékletek:**

1. sz. melléklet: Megbízási szerződés
2. sz. melléklet: Ajánlati Felhívás
3. sz. melléklet: KD I. kötet Útmutató
4. sz. melléklet: KD II. kötet Szerződéstervezetek
5. sz. melléklet: KD III. kötet Műszaki leírások
6. sz. melléklet: Átláthatósági nyilatkozat