**VÁLLALKOZÁSI SZERZŐDÉS**

**„Parkoló-jegykiadó automatákkal kapcsolatos szolgáltatások nyújtása 2023.”**

**2. rész: „Parkoló-jegykiadó automaták pénzkazettáinak kiürítése, pénzkezelési és pénzfeldolgozási szolgáltatások ellátása 2023.”**

mely létrejött egyrészről a

**EVIN Erzsébetvárosi Ingatlangazdálkodási Nonprofit Zrt.**

Székhelye: 1071 Budapest, Damjanich u 12.

Cégjegyzékszám: 01-10-043258

Adószáma: 12194528-2-42

Bankszámlaszám: 11784009-22231859

Képviseli: Dr. Halmai Gyula vezérigazgató

mint megrendelő (a továbbiakban: **Megrendelő**),

másrészről:

**Név: …………………**

Székhely: …………………

Cégjegyzékszáma: …………………

Adószáma: …………………

Bankszámlaszáma: …………………

Pénzforgalmi Vállalkozó: …………………

Képviseli: **…………………**

mint Vállalkozó (a továbbiakban: **Vállalkozó**),

együttesen Szerződő Felek (a továbbiakban: **Szerződő Felek**) között az alulírott helyen és napon, az alábbi feltételekkel.

**I. Előzmények**

1. **Szerződő Felek** a jelen Vállalkozási Szerződés (a továbbiakban: **Szerződés**) előzményeként rögzítik, hogy a **Megrendelő** a közbeszerzésekről szóló 2015. évi CXLIII. törvény (a továbbiakban: **Kbt**.) Harmadik Rész, 112. § (1) bekezdés b) pont szerinti, hirdetménnyel induló **nyílt** közbeszerzési eljárást folytatott le „Parkoló-jegykiadó automatákkal kapcsolatos szolgáltatások nyújtása 2023.” tárgyában.

2. A Szerződés I. Előzmény fejezet 1. pontjában hivatkozott közbeszerzési eljárás **2. részének** **(„Parkoló-jegykiadó automaták pénzkazettáinak kiürítése, pénzkezelési és pénzfeldolgozási szolgáltatások ellátása 2023.”)** nyertese a jelen Szerződés **Vállalkozója** lett.

3. **Szerződő Felek** a Szerződést az Előzmény I. fejezet 1. pontjában hivatkozott közbeszerzési eljárás dokumentumai alapján kötik meg.

4. **Szerződő Felek** rögzítik, hogy Kbt. szerinti eljárás során keletkezett iratokat úgy kell tekinteni, mint amelyek a Szerződés elválaszthatatlan részeit képezik, azzal együtt értelmezendőek.

5. A közbeszerzési eljárás hivatkozott dokumentumai fizikailag nem kerülnek csatolásra a Szerződés törzsszövegéhez, ám **Szerződő Felek** kölcsönösen kijelentik, hogy teljes körűen ismerik és elismerik, és a Szerződés részének, azaz a Szerződés elidegeníthetetlen mellékletének tekintik azok tartalmát.

6. Ha a Szerződés szövege, illetve a fenti dokumentumok között ugyanazon kérdésre vonatkozóan bármely eltérés, ellentmondás, értelmezési nehézség merül fel, a dokumentumok hierarchiája a következő

1. a Szerződés törzsszövege,
2. az Eljárást megindító Felhívás,
3. a Közbeszerzési Dokumentáció,
4. a **Vállalkozó** nyertes ajánlata.

**II. A Szerződés tárgya és tartalma**

1. **Megrendelő** a Szerződés I. Előzmény fejezetében rögzítetteknek megfelelően, annak keretein belül megrendeli, **Vállalkozó** pedig elvállalja a Budapest Főváros VII. kerület Erzsébetváros Önkormányzata, valamint a Fővárosi Önkormányzat tulajdonában lévő, közterületi, fizető parkolóhely céljára kijelölt várakozóhelyein és a várakozási övezeteiben elhelyezett **parkoló-jegykiadó automaták pénzkazettáinak kiürítése, pénzkezelési és pénzfeldolgozási szolgáltatások ellátását** a Szerződés I. Előzmény fejezetében hivatkozott közbeszerzési dokumentumaiban, így különösen a Műszaki leírásában részletesen meghatározott feladatainak a Szerződés *1. sz. mellékletében* rögzítettek szerint.

2. A Szolgáltatás konkrét, a Vállalkozói feladatok szerződéses munkái műszaki, szakmai tartalmát a Szerződés I. Előzmény fejezetében hivatkozott közbeszerzési eljárás során keletkezett közbeszerzési dokumentumok (az Ajánlati Felhívás, a Közbeszerzési Dokumentáció és annak mellékletei, így különösen, de nem kizárólagosan a közbeszerzési Műszaki Leírás és a **Megrendelő**, mint ajánlatkérő által az ajánlattételi szakaszban adott kiegészítő tájékoztatások (a továbbiakban: **Közbeszerzés Dokumentumok**), a **Vállalkozó** közbeszerzési eljárásra benyújtott ajánlata, és a közbeszerzési eljárás során keletkezett dokumentumok határozzák meg.

3. A Szolgáltatás teljesítésre vonatkozóan irányadó jogszabályok, előírások különösen, de nem kizárólagosan a következők:

* Magyarország helyi önkormányzatairól szóló 2011. évi CLXXXIX. törvény,
* a nemzeti vagyonról szóló 2011. évi CXCVI. törvény,
* az államháztartásról szóló 2011. évi CXCV. törvény,
* a Polgári Törvénykönyvről szóló 2013. évi V. törvény,
* a közbeszerzésekről szóló 2015. évi CXLIII,
* a közúti közlekedésről szóló 1988. évi I. törvény,
* a közúti közlekedés szabályairól szóló 1/1975. (II. 5.) KPM-BM együttes rendelet,
* a közterület felügyeletéről szóló 1999. évi LXIII. törvény,
* Európai Parlament és Tanács (EU) 2016/679 Rendelete (2016. április 27.) természetes személyeknek a személyes adatok kezelése tekintetében történő védelméről és az ilyen adatok szabad áramlásáról (GDPR),
* Európai Parlament és a Tanács (EU) 2016/1148 irányelve (2016. július 19) a hálózat- és információbiztonságnak az egész Unióban egységesen magas szintjére vonatkozó intézkedésekről (NIS),
* az információs önrendelkezésről és információszabadságról szóló 2011. évi CXII. törvény,
* az állami és önkormányzati szervek elektronikus információbiztonságáról szóló 2013. évi L. törvény,
* az állami és önkormányzati szervek elektronikus információbiztonságáról szóló 2013. évi L. törvényben meghatározott technológiai biztonsági, valamint a biztonságos információs eszközökre, termékekre, továbbá a biztonsági osztályba és biztonsági szintbe sorolásra vonatkozó követelményekről szóló 41/2015. (VII. 15.) BM rendelet,
* a köztulajdonban álló gazdasági társaságok takarékosabb működéséről szóló 2009. évi CXXII. törvény,
* Budapest fővárosi közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI.4.) Főv. Kgy. rendelet,
* 41/2019. (XII. 10.) Fővárosi Közgyűlési rendelete.

**III. A szerződés időtartama**

A Szerződést Szerződő Felek **2023.01.14-től 2023.12.31-ig** tartó határozott időtartamra kötik meg.

**IV. Vállalkozó jogai és kötelezettségei**

1. **Vállalkozó** a vonatkozó közbeszerzési eljárásban meghatározott Szolgáltatást az ott meghatározott feltételek szerint nyújtja a **Megrendelő** a részére.

2. **Vállalkozó** kijelenti, hogy a Szolgáltatás teljesítéséhez előírtak szerinti, a Szolgáltatás ellátásához szükséges szakmai- műszaki információkat ismeri, és rendelkezik mindazon feltételekkel és szaktudással, amelyeket a Szolgáltatás ellátására előírt jogszabályi rendelkezések meghatároznak, és azokkal a személyi, tárgyi/technikai, valamint egyéb feltételekkel, amelyek a Szolgáltatások nyújtásához szükségesek.

3. A Szolgáltatás nyújtásának helye

3.1. **Vállalkozó** a Szolgáltatást Budapest Főváros VII. kerület Erzsébetváros Önkormányzata, valamint a Fővárosi Önkormányzat közterületi, fizető parkolóhely céljára kijelölt várakozóhelyein és a várakozási övezeteiben elhelyezett parkoló-jegykiadó automaták helyszínén, üzemi helyén, működési pontján, továbbá a Vállalkozó saját székhelyén/telephelyén a Szerződés I. Előzmény fejezetében meghatározott közbeszerzési eljárásban megjelölt ingatlanban nyújtja.

A fentieken túl, amennyiben a Szolgáltatás jellege miatta ez szükséges, a **Vállalkozó** a Szolgáltatást a **Megrendelő** által előzetesen megjelölt helyszínen nyújtja.

3.2**.** **Vállalkozó** a Szerződés hatálybalépésétől kezdődően a Szerződés teljes időtartama alatt köteles biztosítani egy, a Szolgáltatások ellátásához szükséges, megfelelő az alábbi feltételekkel rendelkező Ingatlant, amely

1. alkalmas parkolójegy-kiadó automata tárolására, javítására és/vagy alkatrészeinek megfelelő tárolására,
2. rendelkezik megfelelő 7x24 órás időtartamú őrzéssel és távfelügyeleti rendszerbe bekötött biztonságvédelmi riasztórendszerrel, továbbá
3. megfelelő biztosítással, amely az Ingatlanra, az abban elhelyezett berendezések és tárgyak állagában bekövetkező károkra vonatkozó kárkockázati fedezetet biztosít.

3.3. **Vállalkozó** kijelenti, hogy a Szolgáltatás ellátásához szükséges a Szerződés IV.3.2. pontjának megfelelő ingatlannal, abban megfelelő helyiségekkel, és biztonsági szolgálattal/szolgáltatással rendelkezik.

4. A Vállalkozó által biztosítandó eszközök

A **Vállalkozó** által biztosítandó eszközök a Szerződés I. Előzmény pontjában hivatkozott közbeszerzési eljárás közbeszerzési dokumentációjának V. fejezet Műszaki dokumentációja mellékletét képező Műszaki Leírás tartalmazza, illetve az abban meghatározottak az irányadóak rá.

5. Vállalkozó a Szolgáltatást a Szerződés időtartama alatt folyamatosan köteles biztosítani azzal, hogy az egyes Szolgáltatásokra a Szerződés I. Előzmény pontjában hivatkozott közbeszerzési eljárás Közbeszerzési Dokumentációjának Műszaki Leírásban meghatározottak az irányadók.

6. A Szolgáltatás nyújtása során a **Vállalkozó** köteles:

6.1. A Szolgáltatást szakszerű módon, a Szerződés feltételei szerint teljesíteni;

6.2. Az adott Szolgáltatáshoz szükséges eszközöket, alkatrészeket, stb. biztosítani;

6.3. Az adott Szolgáltatáshoz szükséges szakértő személyzetet rendelni;

6.4. A Vállalkozói képviselőit kinevezni, a **Megrendelő** képviselőivel történő kapcsolattartás és együttműködés érdekében.

7. **Vállalkozó** felelősséggel tartozik az elvégzett feladatokért, a rendelkezésre bocsátott eszközökért.

**Vállalkozó** kijelenti, hogy a közbeszerzési eljárás felhívásában előírt, a Szolgáltatások ellátására vonatkozó **megfelelő vagyon-, és felelősségbiztosítással** rendelkezik, melynek biztosítási mértéke **legalább 10 millió Ft./káresemény és legalább 20 millió Ft./év**. Vállalkozó kötelezettsége, hogy a szerződés teljes időtartama alatt rendelkezzen érvényes, a közbeszerzési eljárásban előírtaknak megfelelő felelősségbiztosítással az alábbiakra vonatkozóan: Megrendelő parkolójegykiadó automatái pénzkazettáinak kiürítése, pénzkezelési és pénzfeldolgozási szolgáltatások ellátása, valamint felelősségbiztosítás a Vállalkozói feladatellátására.

8. A **Vállalkozó** köteles megfelelő időben közölni a **Megrendelővel** minden olyan körülményt, amely a Szerződés teljesítését, eredményét, illetve a teljesítési határidőket érinti vagy befolyásolja.

9. A **Vállalkozó** köteles a **Megrendelő** által a Budapest Főváros VII. kerület Erzsébetváros Önkormányzata megbízásából ellátandó közszolgáltatói parkolási feladatok ellátása kapcsán felmerülő feladatai során a **Megrendelő** más szerződéses partnerével/ partnereivel együttműködni. Így különösen a **Megrendelő**nek a parkolás üzemeltetésére/támogatására vonatkozó informatikai szoftver-, és egyéb kapcsolódó szolgáltatások nyújtása kötött, a parkolást támogató **informatikai ügyviteli rendszert biztosító** szerződéses partnerével, valamint a **parkolójegy-kiadó automaták üzemeltetését, karbantartását, javítását és zárbetétek cseréjét** ellátó Vállalkozójával.

10. Vállalkozó a szerződés megkötésének időpontjában, majd – a később bevont alvállalkozók tekintetében – a szerződés teljesítésének időtartama alatt köteles előzetesen a Megrendelőnek valamennyi olyan alvállalkozót bejelenteni, amely részt vesz a szerződés teljesítésében. Vállalkozó a bejelentéssel együtt köteles a Megrendelőnek az alvállalkozó megnevezésén, adószámán, elérhetőségén, a képviseletre jogosult személyén túl az ajánlattevői teljesítésen belül az alvállalkozói teljesítés várható százalékos arányát, valamint az alvállalkozói szerződés szerinti ellenszolgáltatás értékét megadni. Vállalkozó a szerződés teljesítésének időtartama alatt köteles az ajánlatkérőt tájékoztatni az alvállalkozók bejelentésben közölt adatainak változásáról.

Vállalkozó nyilatkozik arról, hogy a szerződés teljesítéséhez nem vesz igénybe a közbeszerzési eljárásban előírt kizáró okok hatálya alatt álló alvállalkozót. Megrendelő részére e kötelezettség végrehajtásáról külön nyilatkozatot vagy más igazolást nem kell benyújtani. Vállalkozó köteles a Megrendelőnek az alvállalkozói teljesítést követően az ajánlattevői teljesítésen belül az alvállalkozói teljesítés tényleges százalékos arányát, valamint az ellenszolgáltatás teljesítésének időpontját és a kifizetett ellenszolgáltatás értékét bejelenteni.

**V. megrendelő jogai és kötelezettségei**

1. **Megrendelő** köteles a **Vállalkozó** teljesítését elősegíteni, a kér adatokat, információkat megfelelő időben és módon számára megadni, továbbá minden döntést kellő határidőben meghozni annak érdekében, hogy a **Vállalkozó** a Szerződés II.1.pontja szerinti Szolgáltatást a **Megrendelő** felé szakszerűen és időben tudja nyújtani.

2. **Megrendelő** köteles a **Vállalkozó** által a Szerződés teljesítéséhez szükséges feltételeket és minden ésszerű lépést megtenni annak érdekében, hogy **Vállalkozó** a jelen Szerződésben foglalt feladatait megfelelően teljesíteni tudja.

3. **Megrendelő** jogosult a **Vállalkozó** szerződésszerű teljesítését figyelemmel kísérni, teljesítéséről tájékoztatást kérni, iratokba betekinteni, a **Vállalkozó** teljesítését ellenőrizni. Jogosult és köteles a **Vállalkozó** szerződésszerű teljesítéséről a teljesítésigazolás kiadni, és a **Vállalkozó** számláját Szerződésben és a vonatkozó jogszabályokban előírtak szerint megfizetni.

**VI. Vállalkozói díj és fizetési feltételek**

1. **Vállalkozói díj**

1.1. **Szerződő Felek** a **Vállalkozó** által a Szerződés I. Előzmény fejezetében hivatkozott közbeszerzési eljárásban tett árajánlat alapján rögzítik a szerződésben nyújtott Szolgáltatás díját az alábbiak szerint:

A Szolgáltatás teljes, a Szerződés III.1.pontjában meghatározott teljes szerződéses időszakra vonatkozó díja (a továbbiakban: **Vállalkozói díj)**:

a) A Szolgáltatás díja **nettó …………….,- Ft + … % ÁFA** , *azaz bruttó …………………. Ft*

b) A Szolgáltatás havi díja **nettó ……………..,- Ft/hó + … % ÁFA**, *azaz bruttó ………………. Ft/hó*

2. **Teljesítési Igazolás**

2.1. **Vállalkozó** tárgyhó végén beszámolót készít **Megrendelő** részére, mely részletezi a tárgyhóban elvégzett feladatokat, és azt **Megrendelő** részére a tárgyhót követő hónap 5. napjáig a **Megrendelő** részére benyújtani.

2.2. **Megrendelő** a **Vállalkozó** által készített beszámolót átvételét követően a Kbt. 135. § (1) bekezdés alapján a szerződésszerűen teljesített Szolgáltatásról teljesítésigazolást állít ki, melyet 2 (két) példányban átad a **Vállalkozó** részére.

2.3. **Vállalkozó** a teljesítésigazolás alapján jogosult benyújtani a havi díjszámláját, valamint az opcionális feladatra vonatkozó számláját a **Megrendelő** részére.

2.4. **Megrendelő** részéről a teljesítést igazoló személy:

Név: Hajzer János

Tel: +36 30 8171684

E-mail: hajzer.janos@evin.hu

3. **Fizetési feltételek**

3.1. **Vállalkozó** a Vállalkozói díjszámlát a **Megrendelő** nevére és címére köteles benyújtani. A nem a fenti helyen benyújtott számlára kifizetés nem teljesíthető, ezekben az esetekben a **Megrendelő** fizetési késedelme kizárt.

3.2. **Vállalkozó** által benyújtott számlát a **Megrendelő** a Ptk. 6:130. § (1) bek. foglaltak alapján a számla kézhezvételétől számított harminc (30) naptári napon belül átutalással teljesíti **Vállalkozó** ***……………………………..*** számú bankszámlájára.

A banki átutalással teljesítendő fizetés akkor tekintendő teljesítettnek, amikor az összeget a **Vállalkozó** bankszámláján jóváírják, vagy azt jóvá kellene írni. A számla kiegyenlítésére a Ptk. 6:42-45. §-ai is irányadóak.

3.3. A Ptk. 6:130. § (2) bekezdés b) pont értelmében amennyiben nem állapítható meg egyértelműen a számla kézhezvételének időpontja a fizetési határidő nem haladhatja meg a Szerződésben meghatározott módon és tartalommal történő teljesítés napját követő harminc (30) napot.

3.4. **Megrendelő** a Szerződésen alapuló ellenszolgáltatásból eredő tartozásával szemben csak a jogosult által elismert, egynemű és lejárt követelését számíthatja be.

3.5. Ha a **Megrendelő** részéről kifogás merül fel a benyújtott számlával összefüggésben, úgy a **Megrendelő** köteles a kifogásolt számlát 8 (nyolc) napon belül visszajuttatni a **Vállalkozóhoz**. Ebben az esetben az átutalási határidőt a korrigált számla **Megrendelő** általi kézhezvételétől kell számítani.

3.6. **Szerződő Felek** egybehangzóan kijelentik, hogy olyan belföldi adóalanyoknak minősülnek, akik egyébként általános forgalmi adó fizetésére kötelezettek, az Áfát az Áfa tv. hatályos rendelkezései szerint tüntetik fel a számlában.

3.7. A Vállalkozói díjszámla benyújtására és kifizetésére vonatkozó, a Kbt. és a Ptk. rendelkezésein felüli jogszabályok:

* az államháztartásról szóló 2011. évi CXCV. törvény;
  + - az államháztartásról szóló törvény végrehajtásáról szóló 368/2011 (XII.31) Kormányrendelet;
* az általános forgalmi adóról szóló 2007. évi CXXVII. törvény;
* az adózás rendjéről szóló 2017. évi CL. törvény.

**VII. szavatosság**

1. **Vállalkozó** szavatosságot vállal a Szerződésben általa teljesített szolgáltatásokért a Ptk. 6:157-167. § rendelkezései szerint, függetlenül attól, hogy az adott szavatossági jog a jelen szerződésben külön nevesítésre került-e, és minden más vonatkozó jogszabálynak megfelelően.

2. A **Megrendelő** a **Vállalkozó** hibás teljesítése esetén elsősorban kijavítást, illetve amennyiben ez a Szolgáltatás jellegéből fakadóan értelmezhető, kicserélést igényelhet.

A **Megrendelő** hibás teljesítés esetén - a fenti rendelkezéssel összhangban - díjleszállítási igényt is érvényesíthet, és az ezzel kapcsolatban felmerült teljes kárát, költségét, elmaradt hasznát a Vállalkozóval szemben érvényesítheti.

A **Vállalkozó** hibás teljesítése esetén – a Szolgáltatás jellegéből adódóan - **Megrendelő** írásban közli **Vállalkozóva**l, hogy melyik szavatossági igényt kívánja érvényesíteni és milyen határidővel kell Vállalkozónak, annak eleget tennie.

3. **Megrendelő** a Szerződésben rögzített szavatossági igényérvényesítési sorrendtől eltérhet.

4. A **Vállalkozó** hibás teljesítés, illetve a teljesítés megtagadása esetén köteles helytállni a **Megrendelőnek** a szerződésszegésével okozott károkért a jelen Szerződésben és a Ptk. rendelkezéseiben meghatározottak szerint.

5. **Vállalkozó** nem felel azért a kárért, illetve késedelmes- vagy hibás teljesítéséért, amely a **Megrendelő** érdekkörében felmerülő, ki nem menthető okból következik be.

6. **Vállalkozó** hibás teljesítése esetén **Megrendelő** mindaddig megtagadhatja a teljesítésigazolás kiadását, és a Vállalkozói díj megfizetését, amíg **Vállalkozó** nem szerződésszerűen (hibásan) teljesít.

**Szerződő Felek** jelen Szerződés eredményeként kizárólag a jelen Szerződésben is rögzítettek szerinti hibátlan teljesítést fogadnak el a **Vállalkozó** teljesítéseként.

**7. Szerződő Felek** megállapodnak abban, hogy a Szerződés **Vállalkozó** általi teljesítése szerződésszerű teljesítése megítélése kapcsán felmerülő esetleges vitás ügyekben **Szerződő Felek** az Igazságügyi Szakértői Testület, mint független minősítő szervezet véleményét kérik ki, melynek szakértői véleményét kötelesek figyelembe venni.

A szakértői vélemény beszerzése a jogvita felmerülésétől számított 5 (öt) munkanapon belül a **Megrendelő** kötelezettsége, annak költségeit pedig az a Szerződő Fél viseli, akinek a felmerült vitában a szakértői testület nem ad igazat.

**VIII. a szerződést biztosító mellékkötelezettségek**

1. **A Vállalkozó szerződésszegése, a Késedelmi kötbér és a Hibás Teljesítési kötbér**

1.1. A **Megrendelő** nem szerződésszerű teljesítés esetén jogosult kötbérigényét érvényesíteni. A **Megrendelő** érvényesítheti a kötbért meghaladó kárát, és a szerződésszegésből eredő egyéb jogait is. A kötbért a **Megrendelő** akkor is követelheti, ha kára nem merült fel.

1.2. **Vállalkozó** késedelmes teljesítése esetére kikötött kötbér megfizetése nem mentesít a teljesítés alól. A **Megrendel**ő a hibás teljesítés miatti kötbér mellett nem érvényesíthet szavatossági igényt.

1.3. Amennyiben a **Vállalkozó** a Szerződésben meghatározott kötelezettségeit olyan okból, amiért felelős:

1.3.1. késedelmesen teljesíti, úgy a **Megrendelő** minden késedelemmel érintett napra a Szerződés VI.1.1.a) pontja szerinti Vállalkozói díj nettó összegének 1,5 (másfél) %-ával megegyező összegű késedelmi kötbérre (továbbiakban: **Késedelmi kötbér**) jogosult;

1.3.2. hibásan teljesíti, és a hibát a **Megrendelő** által megadott határidőre nem javítja ki, úgy a **Megrendelő** a hibás teljesítéssel érintett napokra (azaz a hiba kijavításáig) a Szerződés VI.1.1.a) pontja szerinti Vállalkozói díj nettó összegének 2 (kettő) %-ával megegyező összegű hibás teljesítési kötbérre (továbbiakban: **Hibás Teljesítési kötbér**) jogosult.

1.4. **Szerződő Felek** késedelmes teljesítésnek tekintik, minősítik, ha a **Vállalkozó** bármely a Szerződésben vagy az annak *1.számú mellékletét* képező Műszaki Leírásában rögzített szerződéses feladatával valamely határidő tekintetében késedelembe esik.

1.5. **Szerződő Felek** hibás teljesítésnek tekintik, minősítik, ha a **Vállalkozó** által végzett tevékenység nem felel meg a teljesítéskor a jogszabályokban és/vagy a Szerződésben vagy az annak *1. számú mellékletét* képező Műszaki Leírásban meghatározott követelményeknek.

1.6. A Szerződés VIII. 1.3.1. és 1.3.2. pont szerint felszámított Késedelmi kötbér és Hibás Teljesítési kötbér összege külön - külön nem haladhatja meg a Szerződés VI.1.1. a) pontja szerinti Vállalkozói díj nettó összege 20 (húsz) %-ának megfelelő összeget.

1.7. A **Vállalkozó** a Szerződés I. fejezetében hivatkozott közbeszerzési eljárásban benyújtott ajánlatában, a Szerződés teljesítésében résztvevő

*az értékelési részszempont/alkalmassági követelmény tekintetében bemutatott szakember neve: ……………., többlettapasztalata …………… hónap*

1.8. A **Vállalkozó** által a közbeszerzési eljárásban benyújtott ajánlatában bemutatott szakember bevonásától nem lehet eltekinteni, mivel az adott személy igénybevétele a közbeszerzési eljárásban az ajánlatok értékelésekor meghatározó körülménynek minősült. Az értékeléskor meghatározó szakember személye csak a **Megrendelő** hozzájárulásával és abban az esetben változhat, ha az értékeléskor figyelembe vett minden releváns körülmény tekintetében az értékelt szemponttal egyenértékű szakember kerül bemutatásra.

1.9. Amennyiben a teljesítésben nem vesz részt a Szerződés VIII. 7. pontja szerinti szakember vagy minden releváns körülmény tekintetében vele legalább egyenértékű szakember, úgy az **Vállalkozó** súlyos szerződésszegésének minősül, és **Vállalkozó** a Szerződés VI.1.1.a) pontja szerinti Szolgáltatás díj nettó összeg 10 (tíz) %-ának megfelelő összeg **Hibás Teljesítési kötbér** megfizetésére köteles.

2. **Szerződés Meghiúsulása**

2.1. Amennyiben a **Vállalkozó** a jelen Szerződés szerinti bármely kötelezettségeit rendszeresen nem teljesíti vagy hiányosan teljesíti és erre tekintettel a **Megrendelő** által felszámításra kerülő Késedelmi kötbér és Hibás Teljesítési kötbér külön-külön, vagy együttesen eléri a Szerződés VI.1.1.a) pontja szerinti Szolgáltatás díj nettó összege 20 (húsz) %-ának megfelelő összeget, a **Megrendelő** jogosult a Szerződést *azonnali hatállyal* felmondani.

2.2. Amennyiben a **Megrendelő** a Szerződést a **Vállalkozó** súlyos szerződésszegése miatt felmondja - a Meghiúsulás jelen Szerződés VIII. 2.1. pontja szerinti esetében - a **Vállalkozó** a Ptk. 6:187 § (1) bekezdése szerinti Meghiúsulási kötbér (a továbbiakban: **Meghiúsulási kötbér**) fizetésére köteles.

2.3. A Meghiúsulási kötbér mértéke a Szerződés VI.1.1.a) pontja szerinti Szolgáltatás díj nettó összege 25 (huszonöt) %-ának megfelelő összegű.

3. A Szerződés azonnali hatályú felmondás esetén a már teljesített Szolgáltatások tekintetében **Szerződő Felek** egymással elszámolnak.

4. **Szerződő Felek** kifejezetten rögzítik, hogy **Megrendelő** jogosult a kötbér összegét az esedékes havi Vállalkozói díjba beszámítani, amennyiben annak a Kbt. 135. § (6) bekezdésében írt feltételei fennállnak - azaz a kötbér-követelés elismert, egynemű és lejárt.

A kötbér összegéről terhelőlevél kerül kiállításra, amelyben a **Megrendelő** kötbér-igényét írásban köteles közölni a **Vállalkozóval** külön megjelölve annak jogalapját és összegét.

5. **Megrendelő** kötbérigényének érvényesítése nem jelenti a **Megrendelő** egyéb igényeinek elvesztését vagy az azokról való lemondást. A **Megrendelő** a kötbért meghaladó kárát is érvényesítheti a **Vállalkozóval** szemben.

6. **Vállalkozó** mentesül a szerződésszegésért való felelőssége alól, amennyiben igazolja, hogy az általa teljesített szolgáltatás hibája arra vezethető vissza, hogy a **Megrendelő** nem teljesítette a **Vállalkozó** kötelezettségeinek teljesítéséhez szükséges kötelezettségeit (így például a szükséges például információ szolgáltatás elmaradása, a teljesítési helyszín rendelkezésre bocsátásának elmaradása, stb.).

7. **Vállalkozó** jogosult a kötbérigényt, annak kézhezvételétől számított 5 munkanapon belül írásban kifogásolni, ezen kifogás hiányában a kötbér-fizetési kötelezettséget a Kbt. 135. § (6) bekezdése alapján elismertnek kell tekinteni.

8. **Vállalkozó** késedelme a **Megrendelő** egyidejű késedelmét kizárja. Késedelem esetén a **Megrendelő** a **Vállalkozó** kezdeményezésére póthatáridő tűzésére jogosult.

9. **Megrendelő szerződésszegése**

9.1. A **Vállalkozó** jogosult a Szerződést a **Megrendelő** szerződésszegése miatt felmondani, ha **Megrendelő** a fizetési kötelezettségének az annak esedékességétől számított 60 (hatvan) naptári napon túli fizetési késedelembe esik, feltéve, hogy a **Vállalkozó** a felmondás előtt a **Megrendelőt** fizetési kötelezettségére írásban - a kötelezettség teljesítéshez szükséges és ésszerű határidő biztosításával – felszólította.

A felmondás joga a fenti ésszerű póthatáridő eredménytelen eltelte után, írásban gyakorolható. A Szerződés jelen pontja szerinti esetben a **Vállalkozó** a Szerződést 60 (hatvan) napos felmondási határidő kezdő napja a felmondásról szóló értesítés **Megrendelő** által történő kézhezvételének napja.

9.2. A Vállalkozói díj bármely részletének késedelmes megfizetése esetén **Megrendelő** a Ptk. 6:48. § (1) bekezdése szerinti késedelmi kamatot köteles a **Vállalkozó** részére megfizetni az esedékességtől a teljesítésig tartó időtartamra.

10. **Teljesítési biztosíték**

10.1.**Vállalkozó** a Szerződés teljesítésének elmaradásával kapcsolatos igények biztosítékaként a Kbt. 134. § (2) bek. alapján a Szerződés VI.1.1.a) pontja szerinti Vállalkozói díj nettó összeg nettó 5 (öt) %-ának megfelelő összegű teljesítési biztosítékot (a továbbiakban: **Teljesítési biztosíték**) köteles a **Megrendelő** rendelkezésére bocsátani a szerződéskötés időpontjára, amely Teljesítési biztosíték a Szerződés 4*. számú* mellékletévé válik.

A biztosíték az ajánlattevőként szerződő fél, Vállalkozó választása szerint nyújtható óvadékként az előírt pénzösszegnek az ajánlatkérő fizetési számlájára történő befizetésével, átutalásával, pénzügyi intézmény vagy biztosító által vállalt garancia vagy készfizető kezesség biztosításával, vagy biztosítási szerződés alapján kiállított - készfizető kezességvállalást tartalmazó - kötelezvénnyel.

10.2. A Teljesítési biztosítéknak a teljesítési véghatáridőig érvényesnek kell lennie.

A **Vállalkozó** köteles a Teljesítési biztosíték nyújtásával kapcsolatos valamennyi költséget viselni.

10.3. **Megrendelő** jogosulttá válik egyoldalú jognyilatkozattal a Teljesítési biztosíték részben vagy egészben történő lehívására, amennyiben a Szerződés teljesítése olyan okból, amelyért a **Vállalkozó** felelős, részben vagy egészben lehetetlenné válik, meghiúsul, illetve a Szerződés teljesítését a **Vállalkozó** részben vagy egészben megtagadja.

10.4. A Teljesítési biztosíték igénybevétele nem érinti a **Megrendelő** azon jogát, hogy a szerződésszegéssel okozott és a Teljesítési biztosíték összegével nem fedezett kárának megtérítését követelje.

10.5. Ha a **Vállalkozó** a Teljesítési biztosítékot pénzügyi intézmény vagy biztosító által vállalt garancia, vagy készfizető kezesség biztosításával, vagy biztosítási szerződés alapján kiállított készfizető kezességvállalást tartalmazó kötelezvény formájában nyújtja, abban az esetben a **garancia**, illetve a **készfizető kezesi kötelezettségvállalás** akkor megfelelő, ha az

* + **kedvezményezettként** a **Megrendelő** nevére kiállított;
  + **tárgya** a jelen Szerződés;
  + **futamideje** a szerződéskötéstől a Szerződés időtartama + **10** (tíz) napra szól;
  + **tartalmazza** a bank/biztosító által nyújtott biztosíték összegét, továbbá, hogy a biztosíték feltétel nélküli és visszavonhatatlan, valamint azt, hogy a **Megrendelő** által lehívni kívánt összeg - a jogviszony banki/biztosító általi vizsgálata nélkül – **5** (öt) **banki napon** belül igénybe vehető.

**IX. Szerződés időtartama, módosítása és megszűnése**

1. A **Szerződő Felek** a Szerződést a III.3.1. pontban rögzített, határozott időtartamra kötik. A Szerződés megszűnése nem érinti a jótállással, szavatossággal, szerződésszegésből eredő igények érvényesítésével, titoktartással, bizalmas információval kapcsolatos kötelmeket.

2. A Szerződés módosítására csak **Szerződő Felek** közös megegyezésével, írásban, a Kbt. 141.§-ban meghatározottak figyelembevételével kerülhet sor.

3. **Megrendelő** tájékoztatja **Vállalkozót**, hogy mivel a Kbt. 142.§ (2) bekezdés értelmében az alábbi szerződésszegésből eredő igények érvényesítésének elmaradása (ide nem értve a felmondás vagy elállás jogának gyakorlását) a Kbt. 2.§ (1)-(4) bekezdésében foglalt alapelvek megsértését valósítaná meg, ezek bekövetkezése esetén a nevezett igény érvényesítése a **Megrendelő** részéről nem mellőzhető:

3.1. a szerződésszegés olyan kötelezettség szerződésszerű teljesítésének elmaradásával valósul meg, amelyet a **Megrendelő** a Szerződés I. Előzmény fejezetében hivatkozott közbeszerzési eljárásban az ajánlatok értékelése során figyelembe vett; vagy

3.2. a szerződésszegés eredményeként a teljesítés a Szerződés tartalmától olyan mértékben tér el, amely - ha a **Szerződő Felek** szerződésüket így módosították volna - szerződésmódosításként a Kbt. 141.§ (6) bekezdése szerint lényeges módosításnak minősülne.

4. Semmis a Szerződés módosítása, ha az arra irányul, hogy mentesítsék a **Vállalkozót** az olyan szerződésszegés (illetve szerződésszegésbe esés) és annak jogkövetkezményei - ide nem értve a felmondás vagy elállás jogának gyakorlását - alkalmazása alól, amelyért felelős (illetve felelős lenne), vagy amely arra irányul, hogy a **Megrendelő** átvállaljon a **Vállalkozót** terhelő többletmunkaköltségeket vagy indokolatlanul egyéb a Szerződés alapján a **Vállalkozót** terhelő kockázatokat.

5. **Vállalkozó** tudomásul veszi, és hozzájárul, hogy a Kbt. 37.§ (1) bekezdés j) pontja alapján a Szerződés módosításáról külön jogszabály alapján meghatározott minta szerint a **Megrendelő** tájékoztatót készítsen és azt hirdetmény útján közzétegye.

6. A Szerződést bármelyik Szerződő Fél írásban *azonnali hatállyal felmondhatja*,

6.1. ha a másik Szerződő Fél a Szerződés szerinti kötelezettségeit nem teljesíti, vagy súlyosan megszegte, és

6.2. a szerződésszegést a másik Szerződő Fél értesítésében megjelölt időtartamon belül nem orvosolta, amely időtartam nem lépheti túl a másik Fél által küldött, a nem teljesítést/szerződésszegést részletező írásbeli kifogás kézhezvételétől számított harmincadik napot, kivéve a késedelmi kötbér esetét, ahol a vonatkozó szerződéses rendelkezésben meghatározott időtartamot.

6.3. **Megrendelő** különösen és kifejezetten e körbe tartozó **Vállalkozó** általi *súlyos szerződésszegének* minősíti, ha **Vállalkozó** a Szolgáltatás teljesítésével kapcsolatban a Vállalkozói kötelezettségben előírt eszközöket, berendezéseket, felszerelést nem, vagy nem a Szerződés I. Előzmény fejezetében hivatkozott közbeszerzési eljárás Közbeszerzési Dokumentációja Műszaki Leírásában előírtak szerint biztosítja, ideértve különösen a Szerződés IV. fejezet 3.2. és 3.3. pontjában foglalt Vállalkozói kötelezettségeket.

7. A **Megrendelő** a Szerződést írásban *azonnali hatállyal felmondhatja*, ha a **Vállalkozó** ellene csőd- vagy felszámolási eljárás folyik, vagy ha a **Vállalkozó** szerződésellenesen beszüntette a Szolgáltatás nyújtását.

8. **Megrendelő** a Szerződést *felmondhatja*, vagy a Ptk.-ban foglaltak szerint a Szerződéstől elállhat, ha

1. feltétlenül szükséges jelen szerződés olyan lényeges módosítása, amely esetében a Kbt. 141.§ alapján új közbeszerzési eljárást kell lefolytatni;
2. a Vállalkozó nem biztosítja a Kbt. 138.§-ban előírtak betartását, vagy a Vállalkozó személyében érvényesen olyan jogutódlás következett be, amely nem felel meg a Kbt. 139.§-ban foglaltaknak; vagy
3. az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt jelen szerződés nem semmis.

9. **Megrendelő** köteles a Szerződést felmondani, vagy - a Ptk.-ban foglaltak szerint - attól elállni, ha a Szerződés megkötését követően jut tudomására, hogy a **Vállalkozó** tekintetében a Szerződés I. Előzmény fejezetében hivatkozott közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

10. A **Megrendelő** jogosult és egyben köteles a Szerződést felmondani - ha szükséges olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon -, ha

a) a **Vállalkozóban** közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62.§ (1) bekezdés k) pont kb) alpontjában meghatározott feltétel;

b) ha a **Vállalkozóban** közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

11. A Szerződés IX. fejezet 7.- IX. fejezet 10. pontjai szerinti felmondása esetén a **Vállalkozó** a Szerződés megszűnése előtt már szerződésszerűen teljesített Szolgáltatások pénzbeli ellenértékére jogosult.

12. **Vállalkozó** a Szerződés aláírásával tudomásul veszi, miszerint a **Megrendelő** köteles a Közbeszerzési Hatóságnak bejelenteni,

12.1. ha a **Vállalkozó** szerződéses kötelezettségét súlyosan megszegte és ez Szerződés felmondásához vagy elálláshoz, kártérítés követeléséhez vagy a Szerződés alapján alkalmazható egyéb jogkövetkezmény érvényesítéséhez vezetett, valamint ha a **Vállalkozó** olyan magatartásával, amelyért felelős, részben vagy egészben a Szerződés lehetetlenülését okozta;

12.2. a **Vállalkozó** szerződéses kötelezettségének jogerős bírósági határozatban megállapított megszegése esetén a szerződésszegés tényét, leírását, lényeges jellemzőit, beleértve azt is, ha a szerződésszegés jelen szerződés felmondásához vagy a Szerződéstől való elálláshoz, kártérítés követeléséhez vagy a Szerződés alapján alkalmazható egyéb szankció érvényesítéséhez vezetett, valamint ha a **Vállalkozó** olyan magatartásával, amelyért felelős, (részben vagy egészben) a Szerződés lehetetlenülését okozta.

**X. Titoktartási kötelezettség**

1. Figyelemmel az adatvédelmi és titoktartási kötelezettségre, az adatkezelés és a titokvédelem különleges feltételeire, az információs önrendelkezési jogról és információszabadságról szóló 2011. évi CXII. törvény (továbbiakban: **Avt**.), továbbá egyéb vonatkozó jogszabályok előírásai szerint kezeli, biztosítja a kezelt személyes adatok és az elektronikus hírközlési titok védelmét.

2. Bizalmas információnak minősül

a) a Szerződés alkalmazásában minden információ, melyet **Szerződő Felek** a Szerződés érvényessége alatt, a Szerződéssel kapcsolatban egymástól ilyen minősítéssel átvesznek,

valamint

b) a Szerződéstől függetlenül mindazon információk, ami a **Szerződő Felekre** és/vagy kapcsolódó társaságaikra, kutatási, fejlesztési, pénzügyi, személyzeti és üzleti eredményeikre és terveikre, üzletviteli know-how-ikra, adatbázisaiknak tartalmára, szervezeti felépítésükre vonatkozik.

A "*Bizalmas Információ*" kifejezés nem vonatkozik olyan információkra, amelyeket valamely fél titoktartási kötelezettség nélkül korábban már megismert, amelyeket a **Szerződő Felek** az egymásnak történő átadás előtt vagy után nyilvánosságra hoznak, vagy a **Szerződő Felek** bármelyike harmadik féltől kap meg a titoktartás kötelezettsége nélkül.

3. **Szerződő Felek** vállalják, hogy az átvételtől vagy a tudomásszerzéstől számított 5 (öt) évig ezeket a Bizalmas Információkat egymás számára megőrzik, bizalmasan kezelik, és nem használják fel másként csak és kizárólag úgy, hogy az egymás hasznára legyen és a másik fél engedélye nélkül azokról másolatot nem készítenek.

**Szerződő Felek** vállalják, hogy ezeket a Bizalmas Információkat a fenti időtartamon belül nem adják tovább sem nyilvánosságra-hozatal útján, sem más módon, csak és kizárólag azoknak a személyeknek, akiknek szolgálataira – a Szerződésből fakadó kötelezettségei teljesítése céljából – szükségük van, és akiknek ezeket a Bizalmas Információkat feltétlenül ismerniük kell ahhoz, hogy a Szerződés feltételeit teljesíthessék, és akik írásban kijelentik, hogy a Szerződés jelen rendelkezéseibe foglalt feltételeket elfogadják, azokat teljesítik.

4. Bizalmas információnak minősülnek mindezeken túl a Szerződés feltételei, valamint a Szerződés teljesítésével kapcsolatos mindennemű információ, adat, know-how.

Bizalmas információnak minősülnek különösképpen a **Szerződő Felek** helyszíni munkavégzésének eszközei és módszerei, valamint a felhasznált módszerek és eljárások. A **Vállalkozó** helyszíni munkavégzéséhez használt eszközökhöz a **Megrendelő** jogokat nem szerez, azokat átmenetileg sem használhatja.

5. A bizalmas információk védelmének szabályozása nem vonatkozik azokra az esetekre, ahol ezen információk átadására a **Szerződő Feleket** jogszabály kötelezi. Amennyiben valamely Szerződő Félhez a Szerződés által bizalmasnak minősített információ kiadására vonatkozó kérés érkezik, úgy erről a másik felet haladéktalanul köteles értesíteni.

6. Ha a Szerződés bármely okból érvénytelenné, hatálytalanná válik vagy megszűnik, az ebben a titok­tartásra vonatkozóan foglalt rendelkezéseket e körülmény után továbbra is alkalmazni kell a **Szerződő Felek** között.

**XI. Általános rendelkezések**

1. **Vis Maior**

A Vis Maior egy olyan rendkívüli esemény, amely a Felek akaratán és érdekkörén kívüli okból keletkezett, előre nem látható, elkerülhetetlen és elháríthatatlan. Ilyennek kell tekinteni többek között a természeti katasztrófát, a háborút, tűzvészt, járványt, vesztegzárat, általános sztrájkot és a szállítási korlátozásokat.

Vis Maior eseménnyel érintett Szerződő Fél köteles a másik **Szerződő Felet** haladéktalanul, írásban értesíteni az esemény körülményeiről, okáról és fennállásának várható hosszáról.

A **Vállalkozó** köteles szerződéses kötelezettségeinek teljesítését a Vis Major esemény megszűnését követően ésszerű időn belül folytatni.

A Szerződésben meghatározott határidők a Vis Maior esemény fennállásának időtartamával meghosszabbítandók, azonban, ha ez az időtartam hat (6) hétnél hosszabb, a **Megrendelő** jogosult a Szerződést a Szerződésben foglalt szabályoknak megfelelően felmondani.

2. **Értesítések**

2.1. **Szerződő Felek** közötti, a Szerződéssel kapcsolatos minden értesítést írásban, ajánlott küldeményként, személyes kézbesítéssel, faxon, táviratban vagy e-mailben kell továbbítani.

2.2. Az értesítés ajánlott küldeményként, személyes kézbesítéssel és táviratban való továbbítása esetén, az átvételi bizonylaton feltüntetett napon, faxon való továbbítás esetén a sikeres továbbítást igazoló igazoláson feltüntetett napon, e-mailben történő továbbítás esetén pedig az e-mail szerver által küldött sikeres átküldést igazoló bizonylaton feltüntetett napon, vagy ha a feltüntetett nap nem munkanap, az azt követő munkanapon tekintendő átvettnek.

2.3. **Szerződő Felek** között a jelen Szerződéssel kapcsolatos mindennemű, jogot keletkeztető illetve jogról lemondó nyilatkozat, továbbá a Szerződés teljesítését érintő bármiféle közlés, kérés, stb. csak írásban érvényes.

2.4. **Szerződő Felek** jelen Szerződéssel kapcsolatos bármilyen, a Szerződés XI.3. pontja szerinti kapcsolattartó személynek e-mailben, faxon vagy levél útján megküldött kommunikációt írásbeli kommunikációnak minősítenek.

2.5. Sürgős szükség esetén a nyilatkozat vagy közlés személyesen vagy telefonon is teljesíthető, de a **Szerződő Felek** megállapodnak abban, hogy a jelen Szerződés keretében egymással szóban vagy telefonon közölt nyilatkozataikat vagy értesítéseiket utólag - 2 (kettő) munkanapon belül - írásban is megerősítik.

3. **Képviselők**



3.1. Vállalkozói Képviselő, Megrendelői Képviselő

1. **Vállalkozó** a Vállalkozói Képviselőt, míg a **Megrendelő** Megrendelői Képviselőt nevez ki, akik a **Szerződő Felek** közötti, a Szolgáltatás teljesítése során szükséges koordinációért felelősek.

1. A Szerződéssel kapcsolatos valamennyi közlést, dokumentációt és anyagot a Vállalkozói Képviselő köteles a Megrendelői Képviselőnek elküldeni.

1. Mindkét Szerződő Fél köteles a másik **Szerződő Felet** haladéktalanul írásban értesíteni Képviselőik személyében történő változtatásokról.
2. A **Megrendelő** előzetes írásbeli tájékoztatása nélkül a **Vállalkozó** Képviselőjének személye nem változtatható meg. A **Megrendelő** fenntartja magának a jogot, hogy indokolt esetben kérje a **Vállalkozó** Képviselője megváltoztatását.

3.2**.** Helyettesítés

A **Vállalkozó** Képviselőjének vagy a Vállalkozó bármely a Szerződés teljesítésébe bevont közreműködőjének bármely okból való távollétében (ideértve azok **Megrendelő** egyetértésével vagy a **Megrendelő** kérésére történő leváltását), a **Vállalkozó** köteles helyettesítésére olyan személyt biztosítani, aki:

a) megfelelően képzett és alkalmas a tőle elvárt feladatok teljesítésére;

b) elegendő időt töltött a Szolgáltatás megismerésével ahhoz, hogy teljesíteni tudja az általa helyettesítendő Képviselő funkcióit.

4. Részleges érvénytelenség

4.1. Ha a Szerződés bármely rendelkezése bármikor bármilyen tekintetben a magyar jog szerint, vagy a bíróság vagy egy másik hatóság határozata alapján jogszerűtlenné, érvénytelenné vagy kikényszeríthetetlenné válik, ez a Szerződés többi rendelkezésének jogszerűségét, érvényességét és kikényszeríthetőségét semmilyen módon sem befolyásolja, illetve csorbítja.

4.2. **Szerződő Felek** megállapodnak, hogy a Szerződés valamely rendelkezésének érvénytelensége a többi rendelkezés érvényességét nem érinti, kivéve, ha az érvénytelen rendelkezés nélkül a Szerződést a **Szerződő Felek** nem kötötték volna meg. Ez esetben **Szerződő Felek** az érvénytelen rendelkezést olyan rendelkezéssel helyettesítik, mely annak céljához a legközelebb áll.

5. A Kbt. szerint kötelező rendelkezések

5.1. A Szerződés teljesítése során **Szerződő Felek** kötelesek a közbeszerzésekről szóló 2015. évi CXLIII. törvény (továbbiakban: Kbt.), és kapcsolódó Kormányrendeletek jelen szerződés teljesítésére vonatkozó előírásait maradéktalanul betartani.

5.2. Ennek keretében, a **Megrendelő** – különösen, de nem kizárólagosan – előírja, hogy

* + 1. A **Vállalkozó** nem fizet, illetve számol el jelen szerződés teljesítésével összefüggésben olyan költségeket, melyek a Kbt. 62. § (1) bekezdés k) pontja ka-kb) alpontja szerinti feltételeknek nem megfelelő társaság tekintetében merülnek fel, és melyek a Vállalkozó adóköteles jövedelmének csökkentésére alkalmasak;
    2. A **Vállalkozó** jelen szerződés teljesítésének teljes időtartama alatt tulajdonosi szerkezetét a **Megrendelő** számára megismerhetővé teszi, és a következő bekezdés Kbt. 143.§ (3) bekezdése szerinti ügyletekről a **Megrendelő**t haladéktalanul értesíti.

5.3. **Szerződő Felek** tudomásul veszik, hogy az Állami Számvevőszékről szóló 2011. évi LXVI. törvény 5. § (5) bekezdése szerint az Állami Számvevőszék – az Állami Számvevőszékről szóló 2011. évi LXVI. törvény 5. § (3)–(4) bekezdés szerinti ellenőrzési feladataival összefüggésben – ellenőrizheti az államháztartás alrendszereiből finanszírozott beszerzéseket és az államháztartás alrendszereihez tartozó vagyont érintő szerződéseket a **Megrendelőnél**, a **Megrendelő** nevében vagy képviseletében eljáró természetes személynél és jogi személynél, valamint azoknál a szerződő feleknél, akik, illetve amelyek a szerződés teljesítéséért felelősek, továbbá a szerződés teljesítésében közreműködőknél.

5.4. Jelen Szerződést **Vállalkozóként** kizárólag a nyertes ajánlattevőként kihirdetett gazdasági szereplő jogosult teljesíteni.

5.5. A **Vállalkozó**, mint nyertes ajánlattevőként szerződő fél/felek, személyében csak a Kbt. 139.§ (1)-(2) bekezdéseiben foglalt korlátozásokkal következhet be változás.

5.6. **Vállalkozó** személyesen köteles eljárni, azonban jogosult jelen szerződés teljesítéséhez más személy közreműködését is igénybe venni. A **Vállalkozó** által közreműködőként igénybe vevő személy/szervezet közreműködéséhez azonban Vállalkozó köteles **Megrendelő** előzetes hozzájárulását kérni. A **Vállalkozó** az igénybe vett személyért/szervezetért úgy felel, mintha a rábízott ügyet maga látta volna el.

5.7. **Vállalkozó** a szerződéses kötelezettségeinek teljesítése során Közreműködő(k) igénybevételére. Amennyiben a **Vállalkozó** a teljesítésbe újKözreműködőt kíván bevonni, úgy a bevonni kívánt, a Szerződésben nem szereplő Közreműködőt haladéktalanul köteles bejelenteni a **Megrendelő** részére.

5.8. A **Vállalkozó** a jogosan igénybe vett Közreműködő tevékenységéért úgy felel, mintha a munkát maga végezte volna.

Közreműködő jogosulatlan igénybevétele esetén pedig felelős minden olyan kárért is, amely anélkül nem következett volna be. A Közreműködő igénybevétele a **Vállalkozó** kötelezettségein nem változtat.

A **Vállalkozó** köteles helytállni aKözreműködőfelé mind a saját, mind a **Megrendelő** esetleges mulasztásaiért, aKözreműködő a **Megrendelővel** szemben közvetlenül nem léphetnek fel, igényeik érvényesítése érdekében a **Vállalkozó**nak kell eljárnia.

**Megrendelő** a Közreműködőket közvetlenül nem utasíthatja, a velük kapcsolatos észrevételeket és igényeket minden esetben **Vállalkozó**val közli.

**XII. Vegyes rendelkezések, Záró rendelkezések**

1. **Szerződő Felek** kijelentik, hogy jóhiszeműen jártak el a Szerződés megkötése során, és kötelesek a Szerződés tartama alatt közölni a másik Szerződő Féllel minden, a jelen Szerződés teljesítése tekintetében lényeges információt, adatot, ami kihatással lehet a jelen Szerződésben foglaltak teljesítésére.

2. **Szerződő Felek** kötelezettséget vállalnak arra, hogy a jelen Szerződés időtartama alatt folyamatosan együttműködnek. Ennek megfelelően időben, elsősorban írásban, szükség esetén szóban is tájékoztatják egymást a jelen Szerződésben foglaltak teljesítéséről és minden olyan kérdésről, amely a jelen Szerződés teljesítésére kihatással lehet.

3. **Szerződő Felek** rögzítik, hogy **Vállalkozó** a Kbt. 136. § (1) bekezdés a) pontja értelmében nem fizethet, illetve számolhat el a Szerződés teljesítésével összefüggésben olyan költségeket, melyek a Kbt. 62. § (1) bekezdés k) pontja ka) és kb) alpontjai szerinti feltételeknek nem megfelelő társaság tekintetében merülnek fel, és melyek a **Vállalkozó** adóköteles jövedelmének csökkentésére alkalmasak.

4. A külföldi adóilletőségű **Vállalkozó** a Kbt. 136. § (2) bekezdésében foglaltakkal összhangban köteles a jelen Szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet az **Vállalkozóra** vonatkozó adatokat az országok közötti jogsegély igénybevétele nélkül.

5. **Vállalkozó** a Szerződés aláírásával tudomásul veszi a **Megrendelőnek** a Szerződés főbb adataira vonatkozó, az információs önrendelkezési jogról és az információszabadságról szóló 2011. évi CXII. törvény 1. melléklet III. Gazdasági adatok 4. pontja szerinti, valamint a Szerződés Kbt. 43. § (1) bekezdés d) pontja szerinti közzétételi kötelezettségét.

**Vállalkozó** tudomásul veszi, és Szerződés aláírásával hozzájárul, hogy a Szerződés típusát, tárgyát, a **Szerződő Felek** nevét, a Szerződés értékét, időtartamát, valamint ezen adatok változását a **Megrendelő** a honlapján közzéteheti.

6. **Szerződő Felek** a Szerződésből eredő jogvitájukat elsősorban tárgyalás útján kísérlik meg rendezni. Az egyeztetések eredménytelensége esetére a Szerződésből esetlegesen keletkező jogvitájuk elbírálására a Pp. általános hatásköri és illetékességi szabályai az irányadók.

7. **Szerződő Felek** kijelentik, hogy jogképes, Magyarországon nyilvántartásba vett jogi személyek, ügyleti képességük a jelen Szerződés megkötésére kiterjed, jogaikat és kötelezettségeiket képviselőik útján gyakorolják, a Szerződés megállapodásuk valamennyi feltételét tartalmazza.

8. **Szerződő Felek** képviseletében eljáró személyek kijelentik, hogy jog- és cselekvőképes magyar állampolgárok, a jognyilatkozat megtételére, a jogi személy képviseletére jogosultak, a Szerződés aláírásához szükséges felhatalmazásokkal rendelkeznek.

9. A Szerződésben nem szabályozott kérdések vonatkozásában a közbeszerzésekről szóló 2015. évi CXLIII. törvény (Kbt.), a 321/2015.(X. 30.) Korm. rend., a Polgári Törvénykönyvről szóló 2013. évi V. törvény (Ptk.) előírásai irányadóak, továbbá a Szerződés megkötése idején hatályban lévő egyéb magyar jogszabályok rendelkezései megfelelően irányadók.

Jelen Szerződés törzsszövege – a mellékletek nélkül – 17 oldalból áll és négy (4) darab egymással teljesen megegyező példányban készült, melyből 3 példány Megrendelőt, 1 példány Vállalkozót illet meg.

Jelen Szerződést a Felek elolvasták, azt közösen értelmezték, és saját elhatározásukból, minden befolyástól mentesen, mint ügyleti akaratukkal mindenben megegyezőt, a képviselet szabályainak megtartásával saját kezűleg aláírták.

**Mellékletek:**

1. számú melléklet: Műszaki leírás

2. számú melléklet: Vállalkozó felelősségbiztosítási kötényének másolata

3. számú melléklet: Vállalkozó Átláthatósági nyilatkozata

4. számú melléklet: Teljesítési biztosíték

Külön fizikai csatolás nélkül jelen Szerződés mellékletét képezi a megelőző közbeszerzési eljárás iratanyaga.

|  |  |
| --- | --- |
| **EVIN Erzsébetvárosi Ingatlangazdálkodási Nonprofit Zrt.** | **………………...** |
| Aláírás:  ……………………………………..……. | Aláírás:  ………………………..…………... |
| **Dr. Halmai Gyula**  **vezérigazgató**  Megrendelő | ……………………..  ….  Vállalkozó |
|  |  |
| Budapest, 2022. év ………. hó …… napján | Budapest, 2022. év ……….. hó ……. napján |

**3. számú melléklet: Vállalkozó Átláthatósági Nyilatkozata**

Alulírott **………………..** mint a **……………… (………………………………….)** ügyvezetője nyilatkozom **büntetőjogi és polgári jogi felelősségem tudatában, hogy** **a nemzeti vagyonról szóló 2011. évi CXCVI. törvény 3. § (1) bekezdés 1. pontjának …..) alpontja alapján átlátható szervezetnek minősül:**

A **………..** olyan belföldi jogi személy, amely megfelel a következő feltételeknek:

* tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető, **a tényleges tulajdonos neve, lakcíme:**

**………………………………**.

* Magyarországon rendelkezik adóilletőséggel;

* nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak.
* a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a 2011. évi CXCVI. törvény 3. § (1) bekezdés 1. ba), bb) és bc) alpont szerinti feltételek fennállnak.

Kelt.: 2022. ………………………

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**cégszerű aláírás**