|  |
| --- |
| **Budapest Főváros VII. kerület Erzsébetváros Önkormányzata**  dr. Halmai GyulaEVIN Erzsébetvárosi Ingatlangazdálkodási Nonprofit Zrt. vezérigazgatója |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság 2022. december 6 - ai rendkívüli**

**ülésére**

|  |  |
| --- | --- |
| **Tárgy:** | Tulajdonosi döntés az EVIN Nonprofit Zrt., mint ajánlatkérő **„Parkoló-jegykiadó automatákkal kapcsolatos szolgáltatások nyújtása\_2023 (EKR001839542022)”** tárgyú közbeszerzési eljárását megindító dokumentumok jóváhagyásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Nonprofit Zrt. vezérigazgatója** |

**Tisztelt Bizottság!**

Az EVIN Nonprofit Zrt. (a továbbiakban: Társaság) a Budapest Főváros VII. kerület Erzsébetváros Önkormányzatával (a továbbiakban: Önkormányzat) megkötött közszolgáltatási szerződés (*1. számú melléklet*) alapján Budapest Főváros VII. kerület Erzsébetváros Önkormányzata közigazgatási területén parkolás-üzemeltetési feladatokat lát el, melynek része a közterületen kihelyezett parkoló-jegykiadó automaták üzemeltetése (karbantartása és javítása, valamint pénzkazetták kiürítése, pénzkezelési- és pénzfeldolgozási szolgáltatások nyújtása).

A parkoló-jegykiadó automaták üzemeltetési feladatainak ellátását Társaságunk külsős szerződött partnerek segítségével biztosítja, melyre vonatkozó szolgáltatási szerződések megkötése érdekében közbeszerzési eljárás lefolytatására van szükség. A Kbt. 112. § (1) bekezdés b) pontja szerinti (hirdetménnyel induló) nyílt eljárás becsült értéke bruttó 83.171.231, -Ft. A közbeszerzési eljárást megindító dokumentumokat *a határozati javaslat mellékletei* tartalmazzák.

Budapest Főváros VII. Kerület Erzsébetváros Önkormányzatának és Polgármesteri Hivatalának Közbeszerzési Szabályzata I. fejezet 1.4 pontja szerint *„A saját közbeszerzési szabályzattal rendelkező Gazdasági társaságok közbeszerzési eljárásaikat feladat-ellátási szerződésükben meghatározott feladatok körében ajánlatkérőként eljárva, a Bizottságnak bemutatott szabályzatuk alapján, felelős akkreditált közbeszerzési szaktanácsadó bonyolításában maguk végzik azzal, hogy közbeszerzést a közbeszerzési eljárást megindító dokumentumok Bizottság általi jóváhagyását követően indíthatnak.”*

Fentiek alapján kérjük az *„Parkoló-jegykiadó automatákkal kapcsolatos szolgáltatások nyújtása\_2023 (EKR001839542022)”* tárgyú közbeszerzési eljárás Társaságunk által történő megindításának jóváhagyását.

A döntési jogosultságot jelen ügyben Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012.(III.26.) számú rendelet 5. § (1) bekezdése biztosítja.

*„5.§ (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.”*

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2022. (XII.06.) határozata az EVIN Nonprofit Zrt. ajánlatkérő részére *„Parkoló-jegykiadó automatákkal kapcsolatos szolgáltatások nyújtása\_2023 (EKR001839542022)”* tárgyú közbeszerzési eljárás dokumentációjának jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. az EVIN Nonprofit Zrt. által előterjesztett *„Parkoló-jegykiadó automatákkal kapcsolatos szolgáltatások nyújtása\_2023 (EKR001839542022)”* tárgyú közbeszerzési eljárás dokumentációját jóváhagyja, egyúttal engedélyezi a közbeszerzési eljárás megindítását.
2. felkéri az EVIN Nonprofit. Zrt.-t a közbeszerzési eljárás lefolytatására.

**Felelős:** Niedermüller Péter polgármester

**Határidő:** azonnal

Budapest, 2022. november 24.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletei:

1.sz. melléklet – EVIN Közszolgáltatási szerződése

Határozati javaslat mellékletei:

1.sz. melléklet – Ajánlati felhívás\_parkoló-jegykiadó automaták 2023

2.sz. melléklet - Közbeszerzési Dokumentum\_parkoló-jegykiadó automaták 2023

3.sz. melléklet – Vállalkozási szerződés tervezete\_1.rész\_parkoló-jegykiadó automata 2023

4.sz. melléklet – Vállalkozási szerződés tervezete\_2.rész\_parkoló-jegykiadó automaták 2023

5.sz. melléklet – Műszaki dokumentáció\_parkoló-jegykiadó automaták 2023