|  |
| --- |
| **Budapest Főváros VII. kerület Erzsébetváros Önkormányzata**  Sedlák TiborErzsébetváros Rendészeti Igazgatóságának vezetője |

Iktatószám:

Napirendi pont: ….

**ELŐTERJESZTÉS**

A Pénzügyi és Kerületfejlesztési Bizottság2022. december 6 - ai rendkívüli

ülésére

|  |  |
| --- | --- |
| **Tárgy:** | Javaslat a rendszámfelismerő kamerák telepítéshez szükséges szerződés megkötésére |

**Készítette:**

Sedlák Tibor

Erzsébetváros Rendészeti Igazgatósága Igazgató

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testülete 259/2022. (X.19.) határozatában a „Belső-Erzsébetváros átfogó forgalomcsillapítása” projekt kapcsán hozzájárult ahhoz, hogy a kerületben meghatározott áthajtási pontokon a behajtási tilalom ellenőrzésére rendszámfelismerő kamerák kerüljenek elhelyezésre.

A fentiekre tekintettel ennek megvalósítása érdekében, a polgármesteri engedélyezést követően –mivel a beszerzés értéke nem éri el a közbeszerzési értékhatárt – az ERI három vállalkozástól kért be árajánlatot. A kamera telepítési szerződés hatálya 2022. december 15. napjától 2023. február 28. napjáig hatályos, a következő műszaki tartalommal:

A szoftvernek a következő funkciókat kötelező tartalmaznia:

1. **Működés**
   1. 7/24 órás működés
   2. web alapú kliens adminisztrációs környezet
   3. felhasználói jogosultság kezelés
   4. white list/black list kezelés a session interfészen keresztül
   5. skálázhatóság
   6. keresési lehetőség, rendszám, időpont, időszak alapján
   7. SQL adatbázis kezelés
   8. események min. 12 hónapig történő tárolása
2. **Interfész a SessionBase által biztosított Közigazgatási kamera rendszere felé**

*A SessionBase interfész leírását a III. fejezet tartalmazza.*

BM adatbázissal történő összeköttetést a SessionBase Közigazgatási kamera rendszere biztosítja, amit Ajánlatkérő biztosít. A jelen beszerzésben specifikált rendszernek kell a SessionBase által biztosított interfészen keresztül átadnia, a – megfelelő formátumban előkészített, behajtás tényét igazoló – képi és meta-adatokat.

1. **Rendszámfelismerés**
   1. korlátlan számú rendszám felismerése, kezelése
   2. megfelelő rendszámfelismerés nappal és éjszaka
   3. felismerés alapján a rendszerszoftvernek a következőket kell a SessionBase interfésznek átadnia:
      1. rendszám,
      2. helyszín,
      3. felismerés ideje,
      4. 1 db kép a rendszámról
      5. 1 db kép a gépjárműről – ezen látszania kell a környezetnek és a szabálytalanság elkövetését bizonyító közlekedési táblának is!
      6. A képen az időbélyegnek meg kell jelennie a bal felső sarokban.

**Központi videorögzítő szerver**

A szervernek képesnek kell lennie magas rendelkezésre állás mellett, egyidejűleg legalább 24 db rendszámfelismerésre alkalmas kamera képeinek kezelésére a rendszámfelismerési folyamatok elvégzésére, a jogosultságot ellenőrző szoftver futtatására.

**Videomegfigyelő kliens számítógép**

Videomegfigyelő szoftverkliens futtatására, 7/24 kialakítás, élőkép, és videóarchívum kezelése, rendszerfunkciók kliens oldali hozzáférése.

**Rendszámfelismerő kamera**

Milesight LPR PTZ csőkamera, Típus: MS-C2961-REL(P)B

**Átfogó, térfigyelő kiegészítő kamera**

Milesight Vandálbiztos, motoros zoom Starlight 2 MP csőkamera, Típus: MS-C2962-FPB

Továbbá a kamerák és a szerver kapcsolatát biztosító eszközök a műszaki dokumentációnak megfelelően.

Az ajánlattételi felhívásra a következő – jelen előterjesztéshez mellékelt – érvényes ajánlatok érkeztek be:

1. CASYSTEM FACILITY Kft. nettó 13.980 500 Ft (bruttó 17.755 235 Ft)
2. Digit-Alarm Kft. nettó 14.204 860 Ft (bruttó 18.040 172 Ft)
3. MV Netsystems Kft. nettó 14.301 420. Ft (bruttó 18.162 803 Ft)

Fentieknek megfelelően a három ajánlattevő közül az ajánlati kiírásnak mindenben megfelelő érvényes legalacsonyabb ajánlatot a CASYSTEM FACILITY Kft. (székhelye: 2120 Dunakeszi, Kassa utca 24.; adószáma: 12734234-2-42) adta, a vállalkozás a szolgáltatás teljesítését nettó 13.980 500 Ft + ÁFA azaz nettó tizenhárommillió-kilencszáznyolcvanezer-ötszáz forint + általános forgalmi adó (bruttó 17. 755 235 Ft azaz bruttó tizenhétmillió-hétszázötvenötezer-kettőszázharmincöt forint ) összegért vállalta.

Budapest Főváros VII. Kerület Erzsébetváros Önkormányzata Közbeszerzési és Beszerzési Szabályzatának IV. fejezet 2.3. pontja alapján:

*„2.3. A nettó 5.000.000 Ft összeget meghaladó, de a nettó 10.000.000 Ft összeget el nem érő egyedi beszerzési érték esetén alkalmazandó eljárásrend:*

*2.3.1. A felhívást legalább 3 ajánlattételre felhívottnak kell egyidejűleg írásban megküldeni, lehetőség szerint előzetesen tájékozódni kell arról, hogy a felhívottakkal összefüggésben az alkalmasság vélelmezhető legyen. Az ajánlatkérés tartalmát úgy kell meghatározni, hogy annak alapján az Árajánlatot tevők megfelelő árajánlatot tehessenek, a határidőben benyújtott árajánlatok összehasonlíthatóak legyenek…”*

Budapest Főváros VII. Kerület Erzsébetváros Önkormányzata Közbeszerzési és Beszerzési Szabályzatának IV. fejezet 2.4. pontja alapján:

*„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

1. *a) A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során.* Jelen pont alkalmazása esetén 3 ajánlat bekérése nem mellőzhető. A beérkezett ajánlatok értékeléséről bírálati jegyzőkönyv felvétele kötelező. Az alkalmazandó iratmintát a Szabályzat 1. számú melléklete tartalmazza.

*b) A beszerzési eljárást lezáró érdemi döntés meghozatala ez esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A beszerzést Erzsébetváros Rendészeti Igazgatósága a 2022. évi költségvetése terhére kívánja megvalósítani.

A fentiekre való tekintettel kérem, hogy a Tisztelt Bizottság az alábbi határozati javaslatot elfogadni, és a fentebb megjelölt tárgyú beszerzésre vonatkozó szerződés megkötését nettó 13.980 500. Ft (bruttó 17.755 235 Ft) összegben, a szerződés megkötésének napjától 2023. március 31. napjáig, a CASYSTEM FACILITY Kft-vel (székhelye: 2120 Dunakeszi, Kassa utca 24.; adószáma: 12734234-2-42) engedélyezni szíveskedjen.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …/2022. (...) határozata az Erzsébetváros Rendészeti Igazgatósága a tervezett rendszámfelismerő kamerák telepítésével kapcsolatos feladatok ellátására vonatkozó vállalkozási szerződés tárgyában**

Kerületfejlesztési Bizottsága úgy dönt, hogy

1. **hozzájárul** az Erzsébetváros Rendészeti Igazgatósága és a **CASYSTEM FACILITY Kft.** (székhelye: 2120 Dunakeszi, Kassa utca 24.; adószáma: 12734234-2-42) között, az **Erzsébetváros Rendészeti Igazgatósága** üzemeltetésébe kerülő rendszámfelismerő kamerák telepítésével kapcsolatos feladatok tárgyában létrejövő vállalkozási szerződés megkötéséhez nettó 13.980 500 Ft + ÁFA, azaz bruttó 17.755 235. Ft összegben az Erzsébetváros Rendészeti Igazgatósága 2022. évi költségvetésének terhére.

**Felelős:** Sedlák Tibor Erzsébetváros Rendészeti Igazgatóságának igazgatója

**Határidő:** 2022. december 31.

Budapest, 2022. november 29.

Sedlák Tibor

Erzsébetváros Rendészeti Igazgatóságának Igazgatója

Mellékletek:

* árajánlat bekérő engedélyező
* műszaki dokumentáció
* 3 db árajánlat
* bírálati jegyzőkönyv
* CASYSTEM FACILITY átláthatósági nyilatkozat
* árajánlatok
* forgalom figyelő szerződés tervezete
* 59/2022. (X.19.) sz. határozat
* árazott költségvetés – MV NETSYSYTEMS Kft.