|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság** **2022. december 6-ai rendkívüli ülésére**

|  |  |
| --- | --- |
| **Tárgy:** | Tulajdonosi döntés az EVIN Nonprofit Zrt., mint ajánlatkérő *„Az EVIN Nonprofit Zrt. részére az Integrált Vállalatirányítási Rendszer működéséhez szükséges további felhasználói support-szolgáltatások, valamint felhasználói jogosultságok biztosítása* *(EKR001850042022)”* tárgyú közbeszerzési eljárását megindító dokumentumok jóváhagyásáról |

**Készítette:**

dr. Halmai Gyula

EVIN Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Nonprofit Zrt. vezérigazgatója** |

**Tisztelt Bizottság!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt. vagy Társaság) között önkormányzati ingatlangazdálkodási feladatok ellátása tárgyában érvényben lévő feladatellátási szerződés *(1. számú melléklet)*, valamint parkolás-üzemeltetési feladatok ellátása tárgyában érvényben lévő közszolgáltatási szerződés *(2. számú melléklet)* alapján a Társaság önkormányzati feladatokat lát el.

Az EVIN Nonprofit Zrt. által bevezetett Integrált Vállalatirányítási Rendszer (a továbbiakban: IVIR) működését a Társaság az önkormányzati feladatellátás hatékonyságának további növelése érdekében még több üzleti folyamatára terjeszti ki. Az IVIR rendszerbe bevonni kívánt további folyamatok további szervezeti egységekre és munkatársakra vonatkozó felhasználói support-szolgáltatás és jogosultság igényeket jelentenek. A beszerzésre kerülő szolgáltatások és jogosultságok felhasználása (lehívása) - alkalmazkodva az aktuális felhasználó számhoz és support-szolgáltatás igényhez – keretszerződés alapján történik. A keretszerződés keretösszege 24 hónap időszakra nettó 50.000.000,- Ft, azaz bruttó 63.500.000, -Ft, mely kb. 50-50% arányban biztosítja az IVIR napi üzemeltetéséhez szükséges további *„felhasználói jogosultságokat és azok support-szolgáltatását”*, valamint az IVIR zavartalan működését biztosító *„szakértői (rendszer) szintű support-szolgáltatásra”* (SAP/ANDOC tanácsadói/support-szolgáltatás) vonatkozó díjakat 2 év időtartamra.

A szolgáltatási keretszerződés megkötése érdekében közbeszerzési eljárás lefolytatására van szükség, melynek becsült értéke nettó 50.000.000,- Ft, azaz bruttó 63.500.000, -Ft, mely megegyezik a keretszerződés keretösszegével. A jelen közbeszerzési eljárás becsült értékét – a Kbt. 19. §-a alapján – egybe kell számítani 2021. április 27. napján megkötött „Integrált vállalatirányítási rendszer bevezetésének előkészítése, támogatása, kapcsolódó hardver és licenc beszerzése” tárgyú vállalkozási szerződésének – szerződésmódosításokat követő – szerződéses ellenértékével, mely nettó 103.795.000,- Ft. volt. A jelen, uniós eljárásrend - Kbt. második rész, 81. § (1) bekezdés szerinti (hirdetménnyel induló) nyílt eljárás megindításához szükséges dokumentumokat *a határozati javaslat mellékletei* tartalmazzák.

Budapest Főváros VII. Kerület Erzsébetváros Önkormányzatának és Polgármesteri Hivatalának Közbeszerzési Szabályzata I. fejezet 1.4 pontja szerint *„A saját közbeszerzési szabályzattal rendelkező Gazdasági társaságok közbeszerzési eljárásaikat feladat-ellátási szerződésükben meghatározott feladatok körében ajánlatkérőként eljárva, a Bizottságnak bemutatott szabályzatuk alapján, felelős akkreditált közbeszerzési szaktanácsadó bonyolításában maguk végzik azzal, hogy közbeszerzést a közbeszerzési eljárást megindító dokumentumok Bizottság általi jóváhagyását követően indíthatnak.”*

Fentiek alapján kérjük *„Az EVIN Nonprofit Zrt. részére az Integrált Vállalatirányítási Rendszer működéséhez szükséges további felhasználói support-szolgáltatások, valamint felhasználói jogosultságok biztosítása (EKR001850042022)”* tárgyú közbeszerzési eljárás Társaságunk által történő megindításának jóváhagyását.

A döntési jogosultságot jelen ügyben Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012.(III.26.) számú rendelet 5. § (1) bekezdése biztosítja.

„5.§ (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:

a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;

b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.”

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …/2022. (XII.06.) számú határozata az EVIN Nonprofit Zrt., mint ajánlatkérő által lefolytatásra kerülő az *„Az EVIN Nonprofit Zrt. részére az Integrált Vállalatirányítási Rendszer működéséhez szükséges további felhasználói support-szolgáltatások, valamint felhasználói jogosultságok biztosítása (EKR001850042022)”* tárgyú közbeszerzési eljárás dokumentációjának jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt,

1. hogy az EVIN Nonprofit Zrt. által előterjesztett *„Az EVIN Nonprofit Zrt. részére az Integrált Vállalatirányítási Rendszer működéséhez szükséges további felhasználói support-szolgáltatások, valamint felhasználói jogosultságok biztosítása (EKR001850042022)”* tárgyú közbeszerzési eljárás dokumentációját jóváhagyja, egyúttal engedélyezi a közbeszerzési eljárás megindítását.
2. felkéri az EVIN Nonprofit. Zrt.-t a közbeszerzési eljárás lefolytatására.

**Felelős:** Niedermüller Péter polgármester

**Határidő:** azonnal

Budapest, 2022. november 24.

dr. Halmai Gyula

EVIN Nonprofit Zrt. vezérigazgatója

Előterjesztés mellékletei:

1. sz. melléklet – EVIN Feladatellátási szerződése
2. sz. melléklet – EVIN Közszolgáltatási szerződése

Határozati javaslatok mellékletei:

1. sz. melléklet – Ajánlati felhívás\_IVIR-support
2. sz. melléklet - Közbeszerzési Dokumentum\_IVIR-support
3. sz. melléklet – Vállalkozási keretszerződés tervezete\_IVIR-support
4. sz. melléklet – Műszaki leírás\_IVIR-support
5. sz. melléklet – Ártáblázat\_IVIR-support